Diari Oficial de la Generalitat Valenciana


Sumari del DOGV 5415, del 27-12-2006 (2006/14935)

RESOLUCIÓ d'11 de desembre de 2006, per la qual es despleguen les obligacions contingudes en el Pla Anual Zoosanitari de 2007.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/12/11/(1)/dof/vci/html**

### Dades del document

Número de DOGV
:   5415

Data del DOGV
:   27-12-2006

Secció del DOGV
:   I. DISPOSICIONS GENERALS

Número del document
:   2006/14832


Data del document
:   11-12-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * inspecció veterinària
    * porcí
    * malaltia animal
    * apicultura
    * ramat
    * oví
    * caprí
    * equí
    * boví
    * programa d'actuació
    * explotació agrària
    * conill
    * avicultura

RESOLUCIÓ d'11 de desembre de 2006, per la qual es despleguen les obligacions contingudes en el Pla Anual Zoosanitari de 2007. [2006/14150]  
En l'apartat 6 de l'annex I de l'Orde de 26 d'octubre de 2006, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desplegats en explotacions ramaderes, es preveu que la vigilància i el control de la situació sanitària en les explotacions ramaderes contindrà, almenys, la realització d'un Pla Anual Zoosanitari.  
La Direcció General d'Investigació, Desenrotllament i Innovació Agropecuària establix cada any per espècies ramaderes i malalties les freqüències, els nivells de mostratge i el calendari en funció de la situació sanitària i els objectius marcats.  
L'anàlisi de les mostres rebudes es realitza en la Unitat d'Anàlisi de Sanitat Animal de la Conselleria d'Agricultura, Pesca i Alimentació, i les proves diagnòstiques de camp, pels servicis veterinaris.  
Els ramaders, a través dels seus servicis veterinaris (veterinaris d'explotació o d'agrupació de defensa sanitària), es responsabilitzen de participar en els programes d'eradicació, control o vigilància de malalties, de manera que es garantisca un nivell sanitari adequat.  
La Conselleria d'Agricultura, Pesca i Alimentació subvenciona, al seu torn, el 100% del cost dels servicis veterinaris per a la millora sanitària, en el marc de les xarxes de vigilància epidemiològica.  
Este sistema de coresponsabilitat dels ramaders en el manteniment i millora de l'estatus sanitari de les seues explotacions s'ha demostrat altament eficaç quan hi ha una implicació dels ramaders, sempre sota el control i la supervisió dels servicis veterinaris oficials de la Conselleria d'Agricultura, Pesca i Alimentació.  
Per tot això, resolc:  
Primer  
Aprovar el següent pla anual zoosanitari per espècies.  
A. Actuacions generals  
. Vigilància i control de la situació sanitària, amb una visita trimestral a l'explotació almenys.  
En el cas de l'apicultura, les visites a les explotacions tindran caràcter anual, com a mínim.  
. Informació sobre l'índex de mortalitat en l'explotació i actuacions immediates davant de casos de morbiditat i mortalitat anormal.  
. Difusió de codis de bones pràctiques d'higiene i bioseguretat.  
. Col.laboració en el compliment de la normativa sobre identificació animal.  
B. Actuacions per espècies  
1. Bestiar boví  
1.1. Malalties objecte d'actuació:  
Tuberculosi  
Brucel.losi  
Peripneumònia  
Leucosi  
Llengua blava  
1.2. Actuacions sanitàries:  
1.2.1. Tuberculosi, brucel.losi, leucosi i peripneumònia.  
Es realitzaran els reconeixements serològics i les proves diagnòstiques (intradermotuberculinització) d'acord amb les pautes següents:  
- Explotacions amb reproductors, d'aptitud llet i carn: una prova diagnòstica d'intradermotuberculinització en tots els bovins majors de 6 setmanes de vida, i dos reconeixements serològics separats entre 3 i 6 mesos, en tots els bovins majors de 12 mesos.  
- Explotacions amb reproductors, d'aptitud de toreig o brau: realitzaran almenys dos reconeixements serològics, en tots els bovins majors de 12 mesos i dos proves diagnòstiques (intradermotuberculinització) en tots els bovins majors de 6 setmanes de vida a l'any i, si tenen cabestres, estos es faran tres vegades a l'any. El diagnòstic davant d'una mateixa malaltia es realitzarà amb un interval mínim de 3 mesos.  
- Explotacions d'engreix independent: hauran de subministrar-se d'explotacions qualificades almenys T3-B3, i a més hauran de realitzar reconeixements en un nombre tal d'animals que garantisquen la detecció d'un un per cent de prevalença de la malaltia, amb un 95% de confiança.  
No obstant les disposicions anteriors, en el cas de províncies en què tots els ramats que no estiguen qualificats com a oficialment indemnes a brucel.losi estiguen sotmesos a un programa oficial per a combatre la brucel.losi, i si els ramats infectats no superen l'1%, es podrà reduir el nombre de revisions davant de brucel.losi a un anual per als bovins majors de 12 mesos.  
Les explotacions B2 i T2 han de realitzar les revisions i proves diagnòstiques durant el primer trimestre de l'any, i la resta d'explotacions, abans de finalitzar el 2n trimestre.  
1.2.2. Llengua blava:  
Davant l'arribada d'animals procedents de zona restringida, o de països on s'haja diagnosticat la llengua blava en els dos mesos anteriors a la partida dels animals, el veterinari responsable de l'explotació realitzarà una inspecció clínica i comprovarà la identificació i documentació d'origen, prendrà en la partida mostres de sang suficients (sencera i sense sèrum), per a la detecció de la malaltia amb un 10% de prevalença a nivell del 95% de confiança (o 30 mostres), i els bovins quedaran immobilitzats i sotmesos a una desinsectació en tota l'explotació des del dia d'arribada dels animals i posteriorment amb periodicitat quinzenal, que es reflectirà com a tractament zoosanitari en el llibre d'explotació, fins a obtindre resultats analítics favorables.   
2. Bestiar oví i caprí.  
2.1. Malalties objecte d'actuació:  
Brucel.losi oví-caprina  
Tremolor o scrapie  
Llengua blava  
2.2. Actuacions sanitàries:  
2.2.1. Brucel.losi.  
Reconeixements: es revisaran almenys una vegada tots els reproductors en el primer semestre de l'any, començant per les explotacions M1 i M2, que es realitzaran en el primer trimestre.  
Profilaxi vaccínica: tots els ovins i caprins de reposició, inclosos els mascles, han de vacunar-se amb Rev-1 entre els 3 i els 6 mesos d'edat, excepte les explotacions M4 o les tendents a la qualificació com a M4, amb la sol.lictud prèvia del titular i autorització expressa de la Secció de Producció i Sanitat Animal dels servicis territorials en les condicions establides per la Direcció General Investigació, Desenrotllament i Innovació Agropecuària. Els animals vacunats han de ser identificats individualment de manera que es dispose en tot moment de la seua identificació i la data de vacunació.  
2.2.2. Control de la tremolor o scrapie.  
Els veterinaris responsables del programa sanitari d'una ADS, federació o associació realitzaran la presa de mostres de les ovelles i cabres mortes en explotació, majors de 18 mesos, almenys a raó d'una mostra a l'any per cada 750 reproductores ovines integrades en l'agrupació i una mostra a l'any per cada 250 reproductores caprines integrades en l'agrupació.  
La mostra per a diagnòstic de l'EET s'enviarà a la Unitat d'Anàlisi de Sanitat Animal (UASA) acompanyada del formulari corresponent (models 2 i 3 de l'annex VII del RD 3454/2000).  
2.2.3. Llengua blava.  
Davant l'arribada d'animals, procedents de zona restringida, o de països on s'haja diagnosticat la llengua blava en els dos mesos anteriors a la partida dels animals, el veterinari responsable de l'explotació realitzarà una inspecció clínica i comprovarà la identificació i documentació d'origen, prendrà en la partida mostres de sang suficients (sencera i sense sèrum), per a la detecció de la malaltia amb un 10% de prevalença a nivell del 95% de confiança (o 30 mostres).   
Els reproductors quedaran immobilitzats i protegits de mosquits, i sotmesos a una desinsectació en tota l'explotació des del dia d'arribada dels animals, i amb periodicitat quinzenal, fins a obtindre resultats analítics favorables, i en el cas d'oví d'engreix amb destinació exclusiva a escorxador, es mantindran amb protecció antimosquits i separats d'altres lots.  
3. Bestiar porcí  
3.1 Malalties objecte d'actuació:  
Pesta porcina clàssica  
Pesta porcina africana  
Malaltia vesicular porcina  
Malaltia d'Aujeszky   
3.2 Actuacions sanitàries:  
3.2.1. Reconeixements i controls serològics per a la vigilància de PPC, PPA i EVP.  
- Explotacions de selecció, de multiplicació, de porcs senglars, o amb sistema extensiu, des de les quals s'efectuen moviments de porcs per a cria, i centres d'inseminació.  
a) Un primer control serològic del 100% dels reproductors, excepte si ja s'haguera realitzat amb anterioritat obtenint un resultat negatiu.  
b) Quadrimestralment. controls serològics sobre un nombre de reproductors que garantisca, amb un nivell de confiança del 95 per cent, la detecció de la presència de la malaltia si la seua taxa de prevalença és com a mínim del cinc per cent, amb la realització, preferentment, d'estos controls cada vegada en animals diferents.  
- Explotacions de producció (cicle tancat, producció de garrins, mixtes i extensives que donen lloc a moviments de porcs de producció cap a altres explotacions i escorxadors): es realitzarà un control serològic anual en els porcs de cria existents en l'explotació, sobre un nombre de reproductors que garantisca, amb un nivell de confiança del 95 per cent, la detecció de la presència de la malaltia si la seua taxa de prevalença és com a mínim del cinc per cent.  
- Explotacions per a recria de reproductors i transició de reproductores primípares: es realitzarà un control quadrimestral sobre un nombre d'animals que garantisca, amb un nivell de confiança del 95 per cent, la detecció de la presència de la malaltia si la seua prevalença és com a mínim del cinc per cent, amb la realització d'estos controls en animals representatius de totes les edats.  
- Explotacions de porcs de producció únicament: els animals hauran de procedir d'explotacions en què s'hagen realitzat en l'explotació d'origen els controls periòdics dels punts anteriors.  
3.2.2. Control i eradicació de la malaltia d'Aujeszky  
5.6.6.1. Profilaxi vaccínica de la malaltia d'Aujeszky:  
La vacuna a utilitzar en reproductors i reposició serà oliosa.  
Els reproductors: es vacunaran en llençol quatre vegades a l'any la primera quinzena dels mesos de gener, abril, juliol i octubre.  
Tot animal futur reproductor haurà d'haver sigut vacunat almenys tres vegades abans d'entrar en el cicle reproductiu, i la tercera dosi s'administrarà entre les 21 i 24 setmanes de vida, excepte l'autoreposició d'explotacions A4.  
Els animals d'engreix es vacunaran entre la desena i la dotzena setmana de vida, i es revacunaran 3 o 4 setmanes després. Si arriben a l'edat de 6 mesos es tornaran a vacunar i es revacunaran cada quatre mesos fins que abandonen l'explotació.  
En les explotacions d'engreix que practiquen l'entrada contínua, l'aplicació de la primera dosi s'efectuarà la primera setmana d'entrada dels animals i es revacunarà mensualment cada nau en llençol.  
4.1.2.4. Reconeixements serològics davant la malaltia d'Aujeszky:  
- Explotacions de selecció, de multiplicació, de recria de reproductors, de transició de reproductores primípares i centres d'inseminació artificial: es realitzaran en els reproductors controls serològics quadrimestrals davant la gE del virus de la malaltia d'Aujeszky, amb resultat negatiu, amb un grandària de mostra que permeta detectar la presència de la malaltia amb una prevalença mínima esperada del 5% i un grau de confiança del 95%.  
- Explotacions de producció: les explotacions realitzaran semestralment, almenys, un control serològic dels reproductors, amb resultat negatiu davant la gE del virus de la malaltia d'Aujeszky, en un nombre d'animals que garantisca, amb un nivell de confiança del 95%, la detecció de la presència de la malaltia si la seua taxa de prevalença és com a mínim del 5%. Les explotacions positives de cicle tancat realitzaran, a més, amb cada una de les revisions, un mostratge aleatori de 30 animals en la fase final de l'engreix, a fi de comprovar si existix recirculació vírica, i una vegada obtingut un resultat negatiu en l'engreix es realitzarà una presa de mostres de tots els reproductors que anteriorment no hagen donat resultat positiu.  
- Explotacions d'engreix i de transició de garrins: es realitzaran controls serològics semestrals, realitzats bé en explotació o alternativament en escorxador, amb resultat negatiu davant la gE del virus de la malaltia d'Aujeszky, amb una grandària de mostra que permeta detectar la presència de la malaltia amb una prevalença mínima esperada del 10% i un grau de confiança del 95%.  
Tots els animals de reposició, siga quin siga el seu origen, comptaran amb un reconeixement negatiu a partir d'una mostra presa com a màxim un mes abans del primer cobriment.  
4. Avicultura  
4.1. Malalties objecte d'actuació:   
Salmonel.losi   
Micoplasmosi   
influença aviària   
Malaltia de Newcastle   
Bronquitis infecciosa  
Malaltia de Congo-Crimea  
4.2. Profilaxi vaccínica: les futures ponedores es vacunaran davant les salmonel.losis d'importància per a la salut pública.  
4.3. Preses de mostres i anàlisis:  
4.3.1. Reproductores. En les explotacions de selecció i multiplicació, el control consistirà en les preses de mostres i anàlisis següents:  
7.1.2.1. Ramats de cria i reproductores:  
Polletes d'1 dia:   
Meconis per a anàlisi de salmonel.la.   
Sang per a anàlisi de Mycoplasma gallisepticum.   
4 setmanes:   
Mostres d'excrements per a anàlisi de salmonel.la.   
18 setmanes:  
Mostres d'excrements per a anàlisi de salmonel.la.  
Sang per a anàlisi de Mycoplasma gallisepticum.  
25-28 setmanes:   
Mostres d'excrements per a anàlisi de salmonel.la.  
Sang per a anàlisi de Newcastle, influença i Mycoplasma gallisepticum.  
39-42 setmanes  
Mostres d'excrements per a anàlisi de salmonel.la.  
Sang per a anàlisi de Mycoplasma gallisepticum.  
54-58 setmanes:   
Mostres d'excrements per a anàlisi de salmonel.la.  
Sang per a anàlisi de Newcastle, influença i Mycoplasma gallisepticum.  
0.1.9.0. Sales d'incubació: mostres de 250 meconis/lot i mes per a control de salmonel.la  
4.3.2. Aus de posta. Explotacions de producció.  
4.7.9.5. Serologia.  
1 dia . Mycoplasma gallisepticum, salmonel.la.  
14-18 setmanes: Mycoplasma gallisepticum, salmonel.la, influença aviària; malaltia de Newcastle i bronquitis M-41.  
30-35 setmanes: Mycoplasma gallisepticum, salmonel.la, malaltia de Newcastle i bronquitis M-41.  
47-50 setmanes: Mycoplasma gallisepticum; salmonel.la, influença aviària; malaltia de Newcastle i bronquitis M-41.  
8.9.5.3. Excrements: control de salmonel.la cada 15 setmanes en aus productores adultes.  
1.8.9.5. Control de la desinfecció: abans de la introducció de polletes s'efectuarà un autocontrol de neteja d'instal.lacions i utillatge que demostre l'absència de salmonel.la.  
4.3.3. Pollastres (broilers), titots i ànecs: en cada explotació hauran d'arreplegar-se, durant 2007, 14 sèrums d'animals majors de 30 dies per a control d'influença aviària i malaltia de Newcastle.  
4.3.4. Explotacions cinegètiques: en les explotacions de cicle tancat hauran d'arreplegar-se 20 sèrums d'animals majors de 30 dies, almenys una vegada en cada semestre, i en les explotacions sense reproductors s'arreplegaran 20 sèrums 3 setmanes abans de començar les soltes, en ambdós casos per a control d'influença aviària i malaltia de Newcastle.  
4.3.5. Estruços: en cada explotació haurà d'arreplegar-se, durant 2007, almenys 5 mostres de sang per a analítica de malaltia de Newcastle i Congo-Crimea, i 5 mostres d'excrements per a analítica de salmonel.la.  
5. Èquids  
5.1. Malalties objecte d'actuació:   
Influença  
Tètan  
Parasitosi  
5.2. En els èquids albergats, tant en explotacions ramaderes com en nuclis zoològics, es duran a terme les actuacions següents:  
· Reproductors i animals de sella i tir:  
. profilaxi vaccínica davant influença i tètan  
. desparasitació  
. lluita contra vectors  
· Menjadores: desparasitació i lluita contra vectors.  
6. Cuniculicultura.  
6.1. Malalties objecte d'actuació:   
Mixomatosi   
Malaltia vírica hemorràgica   
Micosi   
Parasitosi  
6.2. Actuacions:  
6.2.1. Explotacions no qualificades o qualificades X2 o H2:  
Mixomatosi: 2 vacunacions a l'any als reproductors.  
Malaltia vírica hemorràgica: 1 vacunació anual als reproductors.  
Parasitosi: una desparasitació anual.  
Micosi: informe semestral sobre la incidència pel veterinari d'explotació.  
6.2.2. Explotacions qualificades com a X3/H3:   
Mixomatosi i malaltia vírica hemorràgica: reconeixements serològics semestrals per a detectar la malaltia amb una prevalença del 2% i un nivell de confiança del 98%, amb informe semestral d'absència de simptomatologia.  
Parasitosi: una desparasitació anual.  
Micosi: informe semestral sobre la incidència pel veterinari d'explotació.  
7. Apicultura.  
7.1. Malalties objecte d'actuació:   
Varroasi  
Cria podrida americana  
7.2. Actuacions:  
7.2.1. Visita de vigilància sanitària, almenys anual, d'acord amb la normativa vigent per a detecció de cria podrida americana i varroasi i, si és el cas, altres patologies.  
7.2.2. Tractament anual amb medicament veterinari davant varroasi.  
Segon  
Aprovar les condicions següents per a les proves diagnòstiques i la presa de mostres amb destinació a la unitat d'anàlisi de sanitat animal.  
Els veterinaris responsables de l'aplicació del Pla Anual Zoosanitari:  
- Elaboraran un calendari de presa de mostres, segons les normes del Pla Anual Zoosanitari, per explotacions, que haurà de ser comunicat als servicis veterinaris oficials.  
- En les seues actuacions en les explotacions ramaderes, observaran les normes de bioseguretat necessàries.  
- Emplenaran en la seua totalitat la fitxa de presa de mostres, fent ús de les etiquetes de codi de barres que proporcione la CAPA, i n'entregaran un exemplar a cada un dels destinataris que s'indiquen en les còpies de l'imprés.  
- Comunicaran als servicis veterinaris oficials les dificultats o incidències que troben en el compliment del Pla Anual Zoosanitari.  
- S'asseguraran de la identificació individual d'aquells animals en què siga preceptiva.  
- En el cas d'oví-caprí, de cada animal que s'identifique s'indicarà en el full de camp si es tracta d'una nova identificació per reposició pròpia o aliena (anotant .RP. o .RA., segons el cas) o de recrotalització per substitució d'un cròtal deteriorat. En este cas, ha d'anotar-se .RC. i indicar el número de cròtal que s'ha substituït. Qualsevol altra identificació diferent de les anteriors haurà d'anotar-se com a .RX..  
- En el cas de porcí, s'indicarà en el full de camp, per a les reproductores, el número de part, i per a l'engreix, l'edat en setmanes.  
- En el cas de boví, es cotejaran els animals presents en la base de dades oficials de bestiar boví amb els animals presents en l'explotació i es comunicarà la diferència a la Secció de Producció i Sanitat Animal dels servicis territorials.  
- Identificaran per mitjà de numeració cada un dels tubs de sagnat, en el cas de diagnòstic individual.  
- Manejaran les mostres de manera que es produïsca un escorriment de sèrum correcte.  
- Mantindran les mostres en condicions de conservació adequades.  
- Remetran les mostres, mantenint la cadena de fred, a la Unitat d'Anàlisi de Sanitat Animal (UASA), en el cas de València, i a les direccions territorials en el cas de Castelló i Alacant, o a laboratoris autoritzats per la CAPA.  
- El temps d'entrega a la Unitat d'Anàlisi de Sanitat Animal o servicis territorials (Castelló i Alacant), des de la presa de mostres, serà de 2 dies, ampliables a 4 si les condicions de conservació són òptimes. Quan la Unitat d'Anàlisi de Sanitat Animal detecte un índex d'hemòlisi superior al 5% sense causa imputable al material de presa de mostra, podrà rebutjar l'enviament, i es notificarà este fet amb caràcter immediat al veterinari i als servicis territorials corresponents.  
- Si en el procés d'extracció de mostres el veterinari actuant observara la presència d'animals amb simptomatologia clínica de malaltia de declaració obligatòria, anotarà el número d'identificació de l'animal afectat i ho posarà en coneixement immediat del servici veterinari oficial corresponent.  
- En el cas de les mostres per a diagnòstic d'EET que han de ser preses pels veterinaris d'ADS en l'explotació, seran remeses en recipients estancs, en el termini més breu possible, a la Unitat d'Anàlisi de Sanitat Animal, respectant la cadena de fred. La presa de mostres haurà de seguir el protocol establit pel Pla de control d'EET.   
Tercer  
Aprovar la remissió d'informació de la manera següent:  
Els veterinaris responsables de les xarxes de vigilància epidemiològica comunicaran, als mesos de gener, abril, juliol i octubre, per a cada una de les explotacions associades, les dades de vacunacions i actuacions obligatòries per a l'espècie, en format de fitxer informàtic, referits al trimestre anterior. Els camps i el format en què es produirà esta comunicació són els que s'indiquen en els annexos d'esta resolució. En el cas de l'espècie apícola, la comunicació s'efectuarà al mes d'octubre i farà referència als 12 mesos anteriors.  
La comunicació s'efectuarà per mitjà de fitxer adjunt a missatge electrònic, enviat a l'adreça plan\_lgdupbouzmfa@uuk.uj, des d'on s'enviarà un missatge de confirmació de la recepció del correu. Si el fitxer és correcte es carregarà en la base de dades RERA, i en cas contrari serà rebutjat. El fitxer rebutjat i el missatge d'error seran tornats al veterinari responsable de les xarxes de vigilància epidemiològica remitent perquè corregisca el fitxer i el torne a enviar. Només el fitxer correcte tindrà validesa a l'efecte del compliment d'estes obligacions.  
La present resolució no posa fi a la via administrativa i contra esta pot interposar-se, en el termini d'un mes comptador des de l'endemà de la seua notificació o publicació, un recurs d'alçada davant del secretari autonòmic d'Agricultura, Pesca i Alimentació, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 11 de desembre de 2006.. El director general d'Investigació, Desenrotllament i Innovació Agropecuària: Eduardo Primo Millo.  
ANNEX I  
Descripció fitxer vacunacions realitzades segons PAZ.  
El format del fitxer a enviar pels veterinaris responsables a la Conselleria d'Agricultura, Pesca i Alimentació, amb la informació de les vacunacions efectuades, s'ajustarà a la descripció següent.  
El fitxer, en format CSV, el remetran periòdicament, i el seu nom haurà de contindre les lletres VAC, el NIF del veterinari que comunica les vacunacions, el número de trimestre i any d'execució. El format queda com seguix: VAC\_nif\_xx\_xxxx.csv.  
El fitxer contindrà els camps següents, en cada línia, separats per punt i coma.  
1 Explotació [obligatori]: el format de l'explotació consta de 14 posicions que s'estructuren com seguix:  
. Posicions 1-2: corresponen al país (per a Espanya: ES)  
. Posicions 3-4: codi INE de província (exemple: 46)  
. Posicions 5-7: codi INE del municipi (exemple: 001)  
. Posicions 8-14: número assignat a l'explotació dins del municipi.  
2 Espècie [obligatori]: segons la taula de codis taula SP de l'annex IV.  
3. Categoria d'animals vacunats [obligatori]: codificada segons la taula CAT\_VAC de l'annex.   
4. Malaltia/vacuna [obligatori]: codificada segons la taula de codis ENF\_VAC de l'annex IV.  
5. Data de la vacuna [obligatori]: format dd/mm/aaaa.  
6. Nombre d'animals vacunats [obligatori]: nombre enter d'animals vacunats en la de la categoria indicada.  
7. Tipus de vacuna [obligatori]: codificat segons la taula TIPUS\_VAC de l'annex IV.   
8. Lot [obligatori]: text lliure d'un màxim de 14. Este camp no pot ser nul.  
9. Marca comercial [obligatori]: codificada segons la taula MARCA\_VAC de l'annex IV.  
ANNEX II  
Descripció fitxer altres actuacions PAZ  
El format del fitxer a enviar pels veterinaris responsables a la Conselleria d'Agricultura, Pesca i Alimentació, amb la informació de les preses de mostres efectuades, s'ajustarà a la descripció següent:  
El fitxer, en format CSV, el remetran periòdicament, i el seu nom haurà de contindre les lletres PAZ, el NIF del veterinari que comunica les actuacions, el número de trimestre i any d'execució. El format queda com seguix: PAZ\_nif\_xx\_xxxx.csv.  
El fitxer contindrà els camps següents, en cada línia, separats per punt i coma.  
La primera línia ha d'incloure el NIF; el nom del veterinari responsable; el número de telèfon; l'adreça electrònica; i el fax, separats per punt i coma.   
A continuació, les línies de dades com seguixen:  
1. Explotació [obligatori]: el format de l'explotació consta de 14 posicions, que s'estructuren com seguix:  
. Posicions 1-2: corresponen al país (per a Espanya: ES)  
. Posicions 3-4: codi INE de província (exemple: 46)  
. Posicions 5-7: codi INE del municipi (exemple: 001)  
. Posicions 8-14: Número assignat a l'explotació dins del municipi.  
2. Espècie [obligatori]: segons la taula de codis taula SP de l'annex IV.  
3. Data de la presa de mostres [obligatori], format dd/mm/aaaa.  
4. Tipus d'animals mostrejats [obligatori], referent als rangs establits en el PAZ, en l'annex IV taula de codis TIPUS\_PAZ  
5. Tipus de mostra [obligatori], segons la taula de codis MOSTRA\_PAZ de l'annex IV.   
6. Grup de malalties [obligatori], malalties per a les quals es prenen les mostres, codificades segons la taula de codis MOSTRA\_PAZ de l'annex IV.  
7. Nombre d'animals mostrejats [obligatori], nombre enter amb el total d'animals mostrejats de la categoria indicada.  
ANNEX III  
Descripció fitxer visites paz i mortalitat  
El format del fitxer a enviar pels veterinaris a la CAPA, amb la informació de les dates de visita realitzades i el percentatge de mortalitat global de l'explotació des de l'última visita, s'ajustarà a la descripció següent:  
El fitxer, en format CSV, el remetran trimestralment (llevat de l'apicultura, que serà anual), i el seu nom haurà de contindre les lletres MOR, el NIF del veterinari, el número de trimestre (dos dígits) i l'any d'execució (quatre dígits). El format queda com seguix: MOR\_nif\_xx\_xxxx.csv.  
El fitxer contindrà els camps següents, en cada línia, separats per punt i coma.  
1. Explotació [obligatori]: el format de l'explotació consta de 14 posicions, que s'estructuren com seguix:  
. Posicions 1-2: corresponen al país (per a Espanya: ES)  
. Posicions 3-4: codi INE de província (exemple: 46)  
. Posicions 5-7: codi INE del municipi (exemple: 001)  
. Posicions 8-14: número assignat a l'explotació dins del municipi.  
2. Espècie [obligatori]: segons la taula de codis taula SP de l'annex IV.  
3. Data de visita a l'explotació [obligatori]: format dd/mm/aaaa.  
4. Mortalitat [obligatori]: camp numèric sencer, expressat en percentatge d'animals morts en l'explotació respecte al cens total mitjà cada tres mesos.  
ANNEX IV  
Taules de codificació per a fitxers de càrrega.  
Taula SP  
Codi  
espècie Espècie  
01 BÒVIDS  
02 PORCS  
03 OVÍ  
04 CAPRÍ  
05 CAVALLS  
06 GALLINES  
07 TITOTS  
08 PINTADES  
09 ÀNECS  
10 OQUES  
11 GUATLES  
13 FAISANS  
14 PERDIUS  
15 ESTRUÇ  
16 CONILLS  
18 ABELLES  
80 ASES I MULES  
Taula CAT\_VAC  
Codi Codi  
espècie Espècie categoria Categoria  
01 BÒVIDS 12 TOTAL D'ANIMALS  
02 PORCS 00 ENGREIX  
02 PORCS 01 GARRINS  
02 PORCS 02 RECRIA/TRANSICIÓ  
02 PORCS 03 BACONES  
02 PORCS 04 REPOSICIÓ  
02 PORCS 05 VERROS  
03 OVÍ 00 ENGREIX  
03 OVÍ 08 NO REPRODUCTORS MENORS DE 4 MESOS  
03 OVÍ 09 NO REPRODUCTORS DE 4 A 12 MESOS  
03 OVÍ 10 REPRODUCTORS MASCLE  
03 OVÍ 11 REPRODUCTORES FEMELLA  
04 CAPRÍ 00 ENGREIX  
04 CAPRÍ 08 NO REPRODUCTORS MENORS DE 4 MESOS  
04 CAPRÍ 09 NO REPRODUCTORS DE 4 A 12 MESOS  
04 CAPRÍ 10 REPRODUCTORS MASCLE  
04 CAPRÍ 11 REPRODUCTORES FEMELLA  
05 CAVALLS 13 ANIMALS AMB MENYS DE 6 MESOS  
05 CAVALLS 14 ANIMALS MAJORS DE 6 MESOS I MENORS DE 12 MESOS  
05 CAVALLS 15 ANIMALS MAJORS DE 12 MESOS I MENORS DE 36 MESOS  
05 CAVALLS 16 NOMBRE D'ANIMALS MAJORS DE 36 MESOS: NOMBRE SEMENTALS  
05 CAVALLS 17 NOMBRE D'ANIMALS MAJORS DE 36 MESOS: NOMBRE FEMELLES VENTRE  
05 CAVALLS 18 NOMBRE D'ANIMALS MAJORS DE 36 MESOS: NOMBRE NO REPRODUCT.  
06 GALLINES 27 GRANGES DE PRODUCCIÓ PER A OUS EN GÀBIA  
06 GALLINES 28 GRANGES DE PRODUCCIÓ PER A OUS CAMPERA  
06 GALLINES 29 GRANGES DE PRODUCCIÓ PER A OUS A TERRA  
06 GALLINES 30 GRANGES DE PRODUCCIÓ PER A OUS ECOLÒGICA  
06 GALLINES 32 GRANGES DE CRIA PER A CARN  
06 GALLINES 33 GRANGES DE CRIA PER A OUS  
06 GALLINES 38 GRANGES DE CRIA PER A CARN (AUS D'EXPLOTACIÓ)  
11 GUATLES 32 GRANGES DE CRIA PER A CARN  
11 GUATLES 33 GRANGES DE CRIA PER A OUS  
11 GUATLES 38 GRANGES DE CRIA PER A CARN (AUS D'EXPLOTACIÓ)  
16 CONILLS 00 ENGREIX  
16 CONILLS 36 ALTRES ANIMALS  
16 CONILLS 04 REPOSICIÓ  
16 CONILLS 10 REPRODUCTORS MASCLE  
16 CONILLS 11 REPRODUCTORS FEMELLA  
80 ASES I MULES 13 ANIMALS AMB MENYS DE 6 MESOS  
80 ASES I MULES 14 ANIMALS MAJORS DE 6 MESOS I MENORS DE 12 MESOS  
80 ASES I MULES 15 ANIMALS MAJORS DE 12 MESOS I MENORS DE 36 MESOS  
80 ASES I MULES 16 NOMBRE D'ANIMALS MAJORS DE 36 MESOS: NOMBRE SEMENTALS  
80 ASES I MULES 17 NOMBRE D'ANIMALS MAJORS DE 36 MESOS: NOMBRE FEMELLES VENTRE  
80 ASES I MULES 18 NOMBRE D'ANIMALS MAJORS DE 36 MESOS: NOMBRE NO REPRODUCT.  
Taula ENF\_VAC  
Codi Codi   
espècie Espècie malaltia Malaltia  
01 BÒVIDS 02 BRUCEL·LOSI RB-51  
01 BÒVIDS 03 BRUCEL·LOSI B-19  
02 PORCS 04 MALALTIA AUJESZKY  
03 OVÍ 01 BRUCEL·LOSI REV-1  
04 CAPRÍ 01 BRUCEL·LOSI REV-1  
06 GALLINES 08 SALMONEL·LOSI  
11 GUATLES 08 SALMONEL·LOSI  
16 CONILLS 09 MIXOMATOSI  
16 CONILLS 10 MALALTIA HEMORRÀGICA  
05 CAVALLS 18 INFLUENÇA EQUINA  
05 CAVALLS 19 TÈTAN  
80 ASES I MULES 18 INFLUENÇA EQUINA  
80 ASES I MULES 19 TÈTAN  
Taula TIPUS\_VAC  
Codi   
espècie Espècie Tipus  
02 PORCS AQUÓS  
02 PORCS OLIÓS  
01 BÒVIDS OCULAR  
01 BÒVIDS SUBCUTÀNIA  
03 OVÍ OCULAR  
03 OVÍ SUBCUTÀNIA  
04 CAPRÍ OCULAR  
04 CAPRÍ SUBCUTÀNIA  
06 GALLINES INTRAMUSCULAR  
06 GALLINES SUBCUTÀNIA  
06 GALLINES ORAL  
11 GUATLES INTRAMUSCULAR  
11 GUATLES SUBCUTÀNIA  
11 GUATLES ORAL  
16 CONILLS INTRAMUSCULAR  
16 CONILLS SUBCUTÀNIA  
05 CAVALLS INTRAMUSCULAR  
05 CAVALLS SUBCUTÀNIA  
80 ASES I MULES INTRAMUSCULAR  
80 ASES I MULES SUBCUTÀNIA  
Taula MARCA\_VAC  
Codi Codi Marca  
malaltia Malaltia marca comercial  
01 BRUCEL·LOSI REV-1 20 BRUCELOSIS REV-1  
02 BRUCEL·LOSI RB-51 21 BRUCELOSIS RB-51  
03 BRUCEL·LOSI B-19 22 BRUCELOSIS B-19  
04 MALALTIA AUJESZKY 01 PORCILIS BEGONIA DF  
04 MALALTIA AUJESZKY 02 PORCILIS AUJESZKY   
04 MALALTIA AUJESZKY 03 PORCILIS AUJESZKY + COLI  
04 MALALTIA AUJESZKY 04 AKIPOR 6.3  
04 MALALTIA AUJESZKY 05 GESKYPUR  
04 MALALTIA AUJESZKY 06 INGELVAC AUJESZKY MLV  
04 MALALTIA AUJESZKY 07 KULTIBIOL AUJESZKY  
04 MALALTIA AUJESZKY 08 SUVAXYN AUJESZKY NIA-4  
04 MALALTIA AUJESZKY 09 SUVAXYN AUJESZKY   
04 MALALTIA AUJESZKY 25 PZDHN-UGK  
04 MALALTIA AUJESZKY 11 SUVAXYN AUJESZKY 83+O/W  
04 MALALTIA AUJESZKY 37 DAGAZORLP-4  
04 MALALTIA AUJESZKY 13 AUSKIPRA BK  
04 MALALTIA AUJESZKY 14 AUSKIPRA GN  
04 MALALTIA AUJESZKY 13 SMPJYJNRN-TQ/AD  
04 MALALTIA AUJESZKY 16 SUIPRAVAC AD/COLI/FLU  
04 MALALTIA AUJESZKY 17 AUJESZKIVEN  
04 MALALTIA AUJESZKY 18 AD LIVE SUIVAX  
04 MALALTIA AUJESZKY 68 RCL-AHGH  
04 MALALTIA AUJESZKY 99 ALTRES  
08 SALMONEL·LOSI 34 NOBILIS SALENVAC  
08 SALMONEL·LOSI 35 NOBILIS SG9R  
08 SALMONEL·LOSI 36 HIPRATIFUS  
08 SALMONEL·LOSI 37 TAD SALMONELLA VACE  
08 SALMONEL·LOSI 96 ALTRES  
09 MIXOMATOSI 23 DERCUNIMIX   
09 MIXOMATOSI 08 RYL-NIIXIJUK  
09 MIXOMATOSI 09 NUW-NCV  
09 MIXOMATOSI 52 ZLC-WWG  
09 MIXOMATOSI 27 FIBROLAP  
09 MIXOMATOSI 43 YYHGNWMXG-WEQ  
09 MIXOMATOSI 29 MIXOMIVEN CT  
09 MIXOMATOSI 30 MIXOVAC  
09 MIXOMATOSI 98 ALTRES   
10 MALALTIA HEMORRÀGICA 31 DERCUNIMIX   
10 MALALTIA HEMORRÀGICA 32 ARVILAP   
10 MALALTIA HEMORRÀGICA 33 CYLAP HVD   
10 MALALTIA HEMORRÀGICA 97 ALTRES   
18 GRIP EQUINA 38 EQUILIS EQUENZA T  
18 GRIP EQUINA 39 EQUIFFA  
18 GRIP EQUINA 08 OMXGVL-L  
18 GRIP EQUINA 41 TETAGRIPIFFA  
18 GRIP EQUINA 95 ALTRES  
19 TÈTAN 42 EQUILIS EQUENZA T  
19 TÈTAN 69 CYXMBK-Q  
19 TÈTAN 44 TETAGRIPIFFA  
19 TÈTAN 94 ALTRES  
Taula TIPUS\_PAZ  
Codi Tipus d'animal espècies  
01 1 DIA 06,07,08,09,10,11,13,14,15  
02 4 SETMANES 06,07,08,09,10,11,13,14,15  
03 18 SETMANES 06,07,08,09,10,11,13,14,15  
04 DE 25 A 28 SETMANES 06,07,08,09,10,11,13,14,15  
05 DE 39 A 42 SETMANES 06,07,08,09,10,11,13,14,15  
06 DE 54 A 58 SETMANES 06,07,08,09,10,11,13,14,15  
07 DE 14 A 18 SETMANES 06,07,08,09,10,11,13,14,15  
08 DE 30 A 35 SETMANES 06,07,08,09,10,11,13,14,15  
09 DE 47 A 50 SETMANES 06,07,08,09,10,11,13,14,15  
10 MÉS DE 30 DIES 06,07,08,09,10,11,13,14,15  
11 3 SETMANES ABANS DE LA SOLTA 06,07,08,09,10,11,13,14,15  
12 QUALSEVOL 01,02,03,04,05,06,07,08,09,  
 10,11,13,14,15, 16,18  
13 ENGREIX 01,02,03,04,05  
14 GARRINS 02  
15 RECRIA/TRANSICIÓ 02  
16 BACONES 02  
17 REPOSICIÓ 02  
18 VERROS 02  
19 MAJOR DE 18 MESOS 03,04  
20 MAJOR DE 6 SETMANES 01  
21 MAJOR DE 12 MESOS 01  
22 CABESTRE 01  
Taula MOSTRA\_PAZ  
Codi Tipus de mostra  
01 MECONIS  
02 SEROLOGIA   
03 EXCREMENTS  
04 SANG SENCERA I SENSE SÈRUM  
05 EET  
06 INTRADERMOTUBERCULINITZACIÓ  
07 DESPARASITACIÓ  
08 DESINFECCIÓ   
Taula ENF\_PAZ  
Codi Grup de malalties  
01 SALMONEL·LA  
02 MYCOPLASMA GALLISEPTICUM  
03 NEWCASTLE, INFLUENÇA, MYCOPLASMA GALLISEPTICUM  
04 NEWCASTLE, CONGO-CRIMEA  
05 MYCOPLASMA GALLISEPTICUM, SALMONEL·LA,   
 INFLUENÇA, NEWCASTLE, BRONQUITIS M-41  
06 MYCOPLASMA GALLISEPTICUM, SALMONEL·LA,   
 NEWCASTLE, BRONQUITIS M-41  
07 INFLUENÇA AVIÀRIA, NEWCASTLE  
08 PPC, PPA, AVP I AUJESZKY  
09 PPC, PPA, AVP  
10 AUJESZKY  
11 BRUCEL·LOSI  
12 EET  
13 LLENGUA BLAVA  
14 BRUCEL·LOSI, LEUCOSI I PERIPNEUMÒNIA  
15 TUBERCULOSI  
16 MIXOMATOSI  
17 PARÀSITS  
18 VARROASI  
19 MALALTIA VÍRICA HEMORRÀGICA


Còpia Permalink ELI